Tilpasset-opplæring-als


 * [[image:Til_læreren.jpg link="Læreren-als"]]









|| **__Tilpasset opplæring __**

Tilpasset opplæring er et grunnleggende prinsipp for den norske grunnopplæringen. En tenker seg at gode læringsresultater forutsetter en opplæring som er tilpasset evner og forutsetninger hos elevene.

**Hvordan har vi valgt å bygge opp vårt digitale lærmiddel med tanke på tilpasset opplæring?**

For det første er tekstene korte, for det andre er de informasjonsrike. Der elevene støter på vanskelige ord eller fagtermer, vil det dukke opp et pop-up vindu ved siden av ordet, der det står en kort ordforklaring. Eller de kan gå til siden som heter //ordbanken//, der de samme forklaringene står listet, slik at de som er usikre kan finne en enkel definisjon på ordet.

I forhold til de lesesvake elevene har vi spilt inn tekstene på lydopptak som lydstøtte. Det gjør det enklere å få med seg hva teksten handler om.

Bildebruken er gjennomtenkt i forhold til at de skal utfylle teksten på en god måte og skape en sammenheng. Uten bilder ville det for mange blitt kjedelig å følge med. For å lage litt variasjon har vi med en tidslinje med bilder og forklaringer på kjennetegn ved en biografi samt en power point som gir en instruks til hvordan eleven kan lage sin egen digitale sammensatte tekst ved hjelp av diverse programmer. Her finnes det også lydstøtte. For å vise elevene hvordan det kan gjøres, kan elevene se vår egen biografi og sammensatte bildefortelling vi har laget om forfatter Lars Saabye Christensen.

Undervisningsopplegget elevene skal gjennomføre gir stort rom for både de faglig sterke, og faglig svake, elevene. Siden dette er en gruppeoppgave, blir det lettere for elevene å samarbeide om det som er vanskelig og de svakeste kan få hjelp. I tillegg kan de elevene som ikke har forutsetning for å lage den sammensatte teksten ut fra "grunnleggende" eller "høy måloppnåelse" lage et enkelt manus som munner ut i en enkel presentasjon slik at de oppnår en "enkel måloppnåelse".

 ||